pythainlp/thai-wiki-dataset-v4 huggingface dataset:
พระราชวรนายก (สำรวม ปิยธัมโม)

พระราชวรนายก (สำรวม ปิยธัมโม) (นามเดิม:สำรวม สำเร็จสุข) พ.ศ. 2530 เป็นคณบดีคณะสังคมศาสตร์ รักษาการ ผอ. โรงเรียนบาลีเตรียมอุดมศึกษา มหาจุฬาลงกรณราชวิทยาลัย, ครูใหญ่ ร.ร.ศึกษาผู้ใหญ่วัดอุดมธานี (กศน.) พ.ศ. 2532 เป็นครูใหญ่ ร.ร.พระปริยัติธรรมแผนกธรรม-บาลีอีกตำแหน่ง พ.ศ. 2549 ได้รับพระมหากรุณาธิคุณโปรดฯ เลื่อนสมณศักดิ์เป็นพระราชาคณะชั้นราช ที่พระราชวรนายก พ.ศ. 2552 ดำรงตำแหน่ง เจ้าอาวาสวัดอุดมธานี พระอารามหลวง จังหวัดนครนายก ชั้นตรี ชนิดสามัญ อดีตรองอธิการบดี มหาวิทยาลัยมหาจุฬาลงกรณราชวิทยาลัย 
ชาติภูมิ.
อัตโนประวัติมีนามเดิมว่า สำรวม สำเร็จสุข เกิดวันที่ 16 ตุลาคม พ.ศ. 2484 ที่บ้านเลขที่ 15 ม.11 ตำบลบางอ้อ อำเภอบ้านนา จังหวัดนครนายก มรณภาพ 20 กรกฎาคม พ.ศ. 2554
บรรพชาและอุปสมบท.
เมื่อวันที่ 16 มิถุนายน พ.ศ. 2504 ได้บรรพชา ณ วัดอัมพวัน ตำบลบางอ้อ อำเภอบ้านนา มีพระครูวิสุทธิธรรมธาดา วัดอัมพวัน เป็นพระอุปัชฌาย์ พระครูพิศาลธรรมประยุต วัดกุฎีเตี้ย ตำบลอาษา อำเภอบ้านนา เป็นพระกรรมวาจาจารย์
สมณศักดิ์.
พร้อมกันนี้ยังได้รับมอบหมายจากเจ้าคณะจังหวัดนครนายก ให้รับผิดชอบการศึกษาและเผยแผ่ของคณะสงฆ์ในจังหวัด
มรณภาพ.
ทั้งนี้ เมื่อช่วงเช้าวันที่ 20 ก.ค. หลังจากพระราชวรนายก ได้ฉันภัตตาหารเช้าแล้วได้เข้าพักผ่อนอยู่ภายในกุฏิชั้นล่าง ต่อมาช่วงสายก็พบว่านอนแน่นิ่งไม่รู้สึกตัว จึงช่วยนำส่งโรงพยาบาลนครนายก แล้วมรณภาพด้วยอาการสงบ เมื่อเวลาประมาณ 10.00 น. คณะศิษย์ได้กำหนดพิธีสักการะรดน้ำศพ ณ ศาลาบำเพ็ญกุศล วัดอุดมธานี ในวันที่ 21 กรกฎาคม พ.ศ. 2554 ตั้งแต่เวลา 12.00 น. และจะพระราชทานน้ำหลวงสรงศพในเวลา 16.00 น. พระราชวรนายก สิริรวมอายุได้ 69 ปี 11 เดือน 49 พรรษา
ซอสศรีราชา

ศรีราชา เป็นซอสพริกแบบหนึ่ง ตั้งชื่อตามอำเภอศรีราชา จังหวัดชลบุรี โดยผลิตขึ้นครั้งแรกเพื่อรับประทานกับอาหารที่ร้านอาหารทะเลท้องถิ่น ทำจากพริกหวาน น้ำส้มสายชูกลั่น กระเทียม น้ำตาลและเกลือ ศรีราชาเป็นเครื่องปรุงรสที่พบได้ทั่วไปในร้านอาหารเอเชียหลายแห่ง และพบว่ามีในบ้านของชาวตะวันตกเพิ่มขึ้น
ต้นกำเนิด.
ซอสพริกศรีราชาถือกำเนิดอย่างเป็นทางการในปี 1932 ซึ่งเป็นปีที่เกิดการปฏิวัติสยามสู่ระบอบราชาธิปไตยภายใต้รัฐธรรมนูญ ในปีดังกล่าว นางลออ สุวรรณประสพ ชาวศรีราชาซึ่งตั้งถิ่นฐานในกรุงเทพ เริ่มผลิตซอสพริกขายและได้รับเหรียญทองในการประกวดสินค้าในงานฉลองรัฐธรรมนูญ นางพยายามจดทะเบียนซอสพริกในยี่ห้อ “ซอสพริกศรีราชา” ตามชื่อของบ้านเกิด แต่ทางราชการไม่อนุญาต เนื่องจากเป็นชื่ออำเภอหนึ่ง ท้ายที่สุดนางจึงต้องใช้ชื่อทางการค้าว่า “เหรียญทอง” อย่างไรก็ตาม การผลิตซอสพริกตราเหรียญทองเป็นอุตสากรรมขนาดย่อมระดับครัวเรือน มีกำลังการผลิตต่ำ จึงไม่มีชื่อเสียงมากนัก ซึ่งในปัจจุบัน ซอสพริกตราเหรียญทองก็ยังคงวางขายอยู่ และยังคงใช้ฉลากที่มีหน้าตาเหมือนเดิมทุกประการ
ซอสพริกศรีราชาที่มีชื่อเสียงในระดับสากล คือยี่ห้อ “ศรีราชาพานิช” ซึ่งเริ่มวางขายในปี 1935 ซึ่งเป็นสูตรของนางถนอม จักกะพาก ชาวศรีราชา ซึ่งตั้งโรงงานทำซอสอยู่ที่อำเภอศรีราชา จังหวัดชลบุรี และกลายเป็นสินค้ามีชื่อประจำอำเภอ ต่อมาในปี 1984 บริษัท ไทยเทพรส จำกัด ก็เข้าซื้อกิจการและสูตร และจัดจำหน่ายทั้งในและต่างประเทศจนเป็นที่รู้จักกันในวงกว้างจนถึงปัจจุบัน และมีการคิดสูตรใหม่จำนวนหลายสูตร
ซอสศรีราชาในอเมริกา.
ในช่วงที่สงครามเวียดนามใกล้สิ้นสุดในปี 1975 เดวิด จรัน (David Trần) นายทหารชาวเวียดนามใต้ ลักลอบขึ้นเรือสินค้านามว่าฮุยฟงไปยังเกาะฮ่องกง และดำเนินการขอลี้ภัยไปยังสหรัฐอเมริกา ต่อมาเมื่อเขามาอาศัยอยู่ในลอสแอนเจลิส เขาสังเกตุว่าพื้นที่นี้เป็นที่อยู่อาศัยของชาวเอเชียจำนวนมาก และเริ่มผลิตซอสพริกออกวางจำหน่าย ซอสพริกของเขาใช้พริกเม็กซิกัน มีรสเปรี้ยวและเผ็ดแหลม ซอสของเขาได้รับการตอบรับอย่างดี ท้ายที่สุดเขาจึงตั้งบริษัทฮุยฟงฟู้ดส์ในปี 1980 และผลิตซอสพริกออกวางจำหน่ายในชื่อซอสพริกศรีราชา ซึ่งรู้จักกันในชื่อซอสไก่ตัวผู้ เพราะบนฉลากของซอสเป็นรูปไก่ตัวผู้ 
ซอสนี้ได้รับความนิยมเพิ่มขึ้นอย่างมากจนกระทั่งมีตำราอาหารบางเล่มนำเสนอวิธีทำอาหารที่ต้องใช้ศรีราชาเป็นเครื่องปรุงรสหลัก บองอะเปะดีสต์ระบุว่า มันเป็นหนึ่งในเครื่องปรุงหลักของพวกเขาในปี 2010
วินฟรีท เชเฟอร์

วินฟรีท "วินนี" เชเฟอร์  เกิดวันที่ 10 มกราคม ค.ศ. 1950 ในเมืองมาเยน เป็นโค้ชฟุตบอลชาวเยอรมัน และอดีตนักกีฬาฟุตบอล อดีตผู้ฝึกสอนทีมชาติไทย และ ทีมชาติจาเมกา
อาชีพผู้จัดการทีม.
เชเฟอร์ ได้คุมทีมคาร์ลสรูห์เข้ารอบรองชนะเลิศ ยูฟ่า คัพ ในปี 1993-94 และได้นำทีมชาติแคเมอรูนเป็นแชมป์แอฟริกัน เนชั่นส์ คัพในปี 2002 จากนั้นในปี 2006 ได้พาทีมอัล-อาห์ลีเป็นแชมป์ลีกของประเทศยูเออี ในปี 2007-2009 คุมทีมอัล-ไอน์ ได้แชมป์เอมิเรตส์ คัพ และ เพรสซิเดนท์ คัพ ในปีเดียวกันและเชเฟอร์หมดสัญญากับทีมดังกล่าวเมื่อ 18 มกราคม 2011 และหลังจากนั้น ในเดือนมิถุนายน เชเฟอร์ได้เซ็นสัญญาคุมทีมชาติไทยเป็นเวลา 3 ปี
สนธิสัญญาลอนดอน (1915)

กติกาสัญญาลอนดอน  หรือ สนธิสัญญาลอนดอน  ใน ค.ศ. 1915 เป็นสนธิสัญญาลับระหว่างอิตาลีกับฝ่ายไตรภาคี ลงนามในกรุงลอนดอน เมื่อวันที่ 26 เมษายน ค.ศ. 1915 โดย ราชอาณาจักรอิตาลี สหราชอาณาจักร ฝรั่งเศสและรัสเซีย
ตามข้อความในสนธิสัญญา อิตาลีจะออกจากฝ่ายไตรพันธมิตรแล้วเข้าร่วมกับฝ่ายไตรภาคีแทน ซึ่งระบุไว้แล้วในความตกลงลับที่ลงนามในกรุงลอนดอน เมื่อวันที่ 4-5 กันยายน ค.ศ. 1914 ยิ่งไปกว่านั้น อิตาลีจะต้องประกาศสงครามต่อจักรวรรดิเยอรมันและออสเตรีย-ฮังการีภายในหนึ่งเดือน (อิตาลีไม่สามารถประกาศสงครามกับเยอรมนีได้ทันเวลา โดยประกาศสงครามใน ค.ศ. 1916) อิตาลียังจะได้รับดินแดนเพิ่มเติมเมื่อสงครามยุติ
ที่การประชุมสันติภาพปารีส ผู้แทนอิตาลียืนยันว่าพวกเขาจะเจรจาเฉพาะกับพันธมิตรยามสงคราม เซอร์เบีย และ มอนเตเนโกร เท่านั้น ไม่ใช่กับศัตรูที่พ่ายแพ้ รวมถึงคณะผู้แทนของราชอาณาจักรเซิร์บ โครแอตและสโลวีนใหม่ โดยเฉพาะอย่างยิ่ง พวกเขาโกรธมากที่สมาชิกสามคนของคณะผู้แทนเป็นผู้แทนของอดีตออสเตรีย-ฮังการี และหนึ่งคนที่เคยรับราชการเป็นรัฐมนตรีในคณะรัฐมนตรีสงครามของออสเตรีย 
สนธิสัญญาดังกล่าวเป็นโมฆะตามสนธิสัญญาแวร์ซาย เพราะประธานาธิบดีวูดโรว์ วิลสัน ผู้สนับสนุนการอ้างของสลาฟและไม่ยอมรับสนธิสัญญาดังกล่าว ปฏิเสธคำร้องขอดินแดนดัลเมเชียของอิตาลี อิตาลียังได้ปฏิเสธความตกลงที่ผ่านมาของสนธิสัญญาในการขยายจักรวรรดิอาณานิคมอิตาลีด้วยอาณานิคมในเอเชียและแอฟริกาของเยอรมนี และอ้างสิทธิ์เหนือแอลเบเนียแทน
ออแล็งปิกลียอแน

ออแล็งปิกลียอแน  หรือรู้จักกันในชื่อ โอลิมปิกลียง เป็นสโมสรฟุตบอลอาชีพของเมืองลียง เล่นอยู่ในลีกสูงสุดของฝรั่งเศส ในลีกเอิง จากข้อมูลจากผู้สนับสนุนและนักประวัติศาสตร์กีฬาให้ข้อมูลว่า สโมสรก่อตั้งในปี ค.ศ. 1899 ในชื่อ ลียงออแล็งปิกอูนีแวร์แตร์ แต่ก่อตั้งในระดับประเทศในฐานะสโมสรในปี ค.ศ. 1950 สโมสรประสบความสำเร็จอย่างมากในศตวรรษที่ 21 สโมสรชนะในการจัดแข่งขันลีกเอิงที่จัดขึ้นครั้งแรก ในปี ค.ศ. 2002 โดยสร้างสถิติเป็นผู้ชนะเลิศ 7 ครั้ง และยังชนะในถ้วยทรอเฟเดช็องปียง 7 ครั้ง ชนะในถ้วยกุปเดอฟร็องส์ 5 ครั้งและชนะในลีกเดอ 3 ครั้ง
ลียงยังได้เข้าร่วมแข่งในยูฟ่าแชมเปียนส์ลีก และในฤดูกาล 2009–10 สามารถเข้าถึงรอบรองชนะเลิศได้เป็นครั้งแรก ต่อมาก็ผ่านเข้ารอบรองชนะเลิศอีกครั้งในฤดูกาล 2019–20 สนามกีฬาเหย้าของสโมสรคือสนามสตาดเดอแฌร์ล็อง (Stade de Gerland) และในปี ค.ศ. 2013 สนามแห่งใหม่พร้อมที่จะเปิด คาดว่าจะใช้ชื่อว่า โอแอลแลนด์ (OL Land)
ประวัติ.
ยุคแรก.
ออแล็งปิกลียอแน ถูกสร้างขึ้นภายใต้การควบคุมดูแลของ มัลติสปอร์ตส ในชื่อ "สโมสรฟุตบอลลียอออแล็งปิกยูนิเวอร์ซิทายริ" ในปี ค.ศ. 1986 ภายหลังจากการก่อตั้งสโมสรได้เกิดความขัดแย้งภายในหลายเรื่องของการอยู่ร่วมกันของนักฟุตบอลสมัครเล่นและนักฟุตบอลมืออาชีพในสโมสรแล้วผู้จัดการของสโมสร เฟลลิก โลรูด์ และสตาฟโคชของสโมสรได้คิดสร้างสโมสรของตัวเอง เมื่อวันที่ 3 สิงหาคม ค.ศ. 1950 ในแผนการของโลรูด์ สร้างมาเพื่อการบรรลุผลเมื่อโอลิมปิกลียอแนก่อตั้งขึ้นอย่างเป็นทางการหลังจาก ดร. อัลเบิร์ท และ บุคคลจากเมืองลียง ได้ช่วยกันสนับสนุนเป็นอีกแรง ซึ่งผู้จัดการทีมคนแรกของสโมสรคือ ออสการ์ เฮอิสเซเลอร์ และเมื่อวันที่ 26 สิงหาคม ค.ศ. 1950 สโมสรได้ลงเล่นนัดแรกอย่างเป็นทางการด้วยการเอาชนะแคลิฟอร์เนียปารีส ไป 3-0
คริสต์ทศวรรษ 2000.
เป็นช่วงยุครุ่งเรืองของลียงอย่างแท้จริง โดยชนะเลิศลีกเอิงถึง 7 สมัยซ้อนระหว่าง ค.ศ. 2002–2008 ชนะเลิศ ทรอเฟเดช็องปียง ถึง 6 สมัยซ้อนระหว่าง ค.ศ. 2002–2007 กุปเดอลาลีกใน ค.ศ. 2001 อีก 1 สมัย และ กุปเดอฟร็องส์ใน ค.ศ. 2008 อีก 1 สมัย และสามารถผ่านเข้าสู่รอบลึกของรายการยูฟ่าแชมเปียนส์ลีก
คริสต์ทศวรรษ 2020.
หนี้สินที่สโมสรเป็นเพิ่มขึ้นประมาณ 50 ล้านยูโรในปี 2024 และในวันที่ 15 พฤศจิกายน 2024 ลียงถูกปรับตกชั้นลงไปเล่นในลีกเดอและถูกแบนห้ามซื้อขายนักเตะหากไม่ชำระหนี้ค้างชำระก่อนจบฤดูกาล 2024–25
ผู้เล่น.
ผู้เล่นชุดปัจจุบัน.
"ณ วันที่ 31 มกราคม 2025"
<templatestyles src="Template:Football squad player/styles.css" />
เนื้องอกต่อมของต่อมใต้สมอง

เนื้องอกต่อมของต่อมใต้สมอง  เป็นเนื้องอกต่อม (adenoma) ที่เกิดกับต่อมใต้สมอง พบเป็น 15% ของโรคเนื้องอกทั้งหมดที่เกิดในกะโหลกศีรษะ ส่วนใหญ่วินิจฉัยได้ยาก และมีความชุกโดยรวมของเนื้องอกของต่อมใต้สมองที่มีขนาดเล็กอยู่ที่ 16.7% (ผลการชันสูตรพบความชุก 14.4% และการตรวจทางรังสีวิทยาพบ 22.5%)
เนื้องอกนี้หากมีขนาดใหญ่กว่า 10 มิลลิเมตร เรียกว่า แมโครอะดีโนมา (macroadenoma, "เนื้องอกต่อมขนาดใหญ่") และถ้ามีขนาดเล็กกว่า 10 มิลลิเมตร เรียกว่า ไมโครอะดีโนมา (microadenoma, "เนื้องอกต่อมขนาดเล็ก) เนื้องอกต่อมของต่อมใต้สมองส่วนใหญ่เป็นไมโครอะดีโนมา และจำนวนนี้ส่วนใหญ่ไม่ได้รับการวินิจฉัยเนื่องจากไม่ทำให้เกิดอาการใดๆ บางครั้งพบได้โดยบังเอิญจากการตรวจด้วยข้อบ่งชี้อื่น (incidental finding) ซึ่งกรณีนี้มักถูกเรียกว่า incidentaloma
ปริศนาฆาตกรรม โรเบิร์ต เอฟ. เคนเนดี้

ปริศนาฆาตกรรม โรเบิร์ต เอฟ. เคนเนดี  เป็นภาพยนตร์สัญชาติอเมริกัน อำนวยการสร้าง เขียนบทและกำกับ โดย เอมิลิโอ เอสเตเวซ เป็นภาพยนตร์ที่มีเนื้อหาเกี่ยวกับการลอบสังหารโรเบิร์ต เอฟ. เคนเนดี หรือ บ็อบบี เคนเนดี วุฒิสภาสหรัฐที่อยู่ในช่วงรณรงค์หาเสียงเลือกตั้งประธานาธิบดีใน ค.ศ. 1968 โดยมีนักแสดงชื่อดังร่วมแสดงด้วยจำนวนมาก อาทิ แอนโทนี ฮ็อปกินส์, แฮร์รี่ เบลาฟอนเต้, นิก แคนนอน, เดมี มัวร์, เฮเลน ฮันต์, มาร์ติน ชีน, เอมิลิโอ เอสเตเวซ, ชารอน สโตน, แอชตัน คุชเชอร์, เฮเทอร์ แกรห์ม, โจชัว แจ็กสัน, ไชอา เลอบัฟ, วิลเลียม เอช. เมซี, ลินเซย์ โลแฮน, เอไลจาห์ วูด, คริสเตียน สเลเตอร์, ลอว์เรนซ์ ฟิชเบิร์น เป็นต้น
เนื้อหา.
"Bobby" เป็นเรื่องราวของคน 22 คนที่เกี่ยวข้องกับโรงแรมแอมบาสเดอร์ ลอสแอนเจลิส ที่ซึ่งสมาชิกวุฒิสภา โรเบิร์ต เคนเนดี จากพรรคเดโมแครต จะมาปราศรัยในการหาเสียงเลือกตั้งประธานาธิบดีสหรัฐอเมริกา ในคืนวันที่ 5 มิถุนายน ค.ศ. 1968 ซึ่งคู่แข่งคือ สมาชิกวุฒิสภา ยูจีน แมคคาร์ธี เพิ่งจะชนะไปในรัฐมินนิโซตา ซึ่งเป็นรัฐที่แมคคาร์ธีเป็นเจ้าของพื้นที่
คนทั้ง 22 คนผูกพันซึ่งกันและกัน แต่ไม่เกี่ยวข้องกันทั้งหมด แต่ล้วนแต่รอคอยความหวังที่ โรเบิร์ต เคนเนดี จะชนะการเลือกตั้ง แต่หลังจากที่เคนเนดีปราศรัยจบไม่นาน เวลาเลยเที่ยงคืนไปไม่นาน เขาก็ถูกยิงในห้องครัวของโรงแรม ระหว่างสัมผัสมือกับกลุ่มผู้สนับสนุน ท่ามกลางความสับสนอลหม่านของผู้สนับสนุน ขณะที่ถูกนำส่งโรงพยาบาล เคนเนดีก็เสียชีวิต ซึ่งคนทั้ง 22 คนเหล่านั้นบ้างก็ได้รับบาดเจ็บ แต่ไม่มีผู้ใดเสียชีวิต
เบื้องหลัง.
"Bobby" เป็นภาพยนตร์ที่สร้างมาจากเหตุการณ์การลอบสังหารโรเบิร์ต เอฟ. เคนเนดี ในระหว่างรณรงค์หาเสียงเลือกตั้งในปี ค.ศ. 1968 ที่รัฐแคลิฟอร์เนีย ซึ่งกำลังมีคะแนนนิยมเหนือคู่แข่ง ยูจีน แมคคาร์ธี สมาชิกวุฒิสภารัฐมินนิโซตา หลังเที่ยงคืนเล็กน้อย ตรงกับเช้าวันที่ 6 มิถุนายน เคนเนดีก็เสียชีวิต
ภาพยนตร์ไม่มีตัวละครเอก มีเนื้อหาเกี่ยวกับบุคคล 22 คนที่ไม่เกี่ยวข้องกันโดยตรง แต่อยู่ในช่วงเหตุการณ์ทางการเมืองของสหรัฐอเมริกาในช่วงเวลานั้น อาทิ สงครามเวียดนาม การเหยียดสีผิว โดยมีภาพตัดสลับกับวิดีโอและการรายงานข่าวเหตุการณ์จริง และการปราศรัยครั้งสุดท้ายของเคนเนดี
พรรคความเป็นปึกแผ่นแห่งชาติบรูไน

พรรคความเป็นปึกแผ่นแห่งชาติบรูไน  เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไนตั้งแต่ พ.ศ. 2505 พรรคนี้ได้จดทะเบียนเป็นพรรคการเมืองพรรคแรกตั้งแต่บรูไนได้รับเอกราชใน พ.ศ. 2529 แต่ถูกแบนใน พ.ศ. 2531 ใน พ.ศ. 2538 อัลดุล ลาทิฟ จูจู เลาธิการทั่วไปของพรรคได้รับเลือกตั้งให้เป็นหัวหน้าพรรค ต่อมา ใน พ.ศ. 2545 ดร. ฮัจญี โมห์ด บิน ฮัจญี ไซนัล อบีดิน ได้รับเลือกตั้งให้เป็นหัวหน้าพรรค
นโยบายของพรรคเน้นที่การสนับสนุนการมีรัฐบาลที่เป็นตัวแทนของประชาชน มีเสรีภาพในการพูด การกระจายรายได้ที่เท่าเทียมและเป็นธรรม ในช่วงต้นปี พ.ศ. 2549 ประธานพรรคประกาศว่านโยบายของพรรคสอดคล้องหลักปรัชญาของบรูไน เกี่ยวกับการปกครองด้วยราชวงศ์ที่เป็นมลายูมุสลิม
สโมสรฟุตบอลอันซานฮาลเลลูยาห์

สโมสรฟุตบอลอันซานฮาลเลลูยาห์  เป็นสโมสรฟุตบอลเกาหลีใต้จากเมืองอันซาน ปัจจุบันแข่งขันอยู่ในลีกแห่งชาติเกาหลี สโมสรก่อตั้งในปี ค.ศ. 1999 ในชื่อสโมสรฟุตบอลฮาลเลลูยาห์ โดยมิสชันนารีคริสเตียน 
ประวัติ.
ปี 2003 ทีมฮาเลลูย่า ย้ายสนามมาที่เมืองอิคซานและเข้าร่วมรายการโคเรีย เนชันแนล ลีก แต่เข้าเล่นได้ไม่นานนัก ก็ถูกกลุ่มผู้นับถือศาสนาพุทธหัวรุนแรงในท้องถิ่นต่อต้าน เนื่องจากเป็นทีมที่เกี่ยวข้องกับศาสนาคริสต์ ปีต่อมา ทีมฮาเลลูย่าได้ย้ายไปที่เมืองกิมโป้ และเปลี่ยนชื่อเป็น "กิมโป้ ฮาเลลูย่า" และล่าสุดเมื่อปี 2007 ทีมได้ย้ายไปที่เมืองอันซานและเปลี่ยนชื่อใหม่อีกครั้งเป็น"อุนซาน ฮาเลลูย่า"นับตั้งแต่นั้นเป็นต้นมา
ผู้เล่นชุดปัจจุบัน.
ผู้เล่นฤดูกาล 2011.
<templatestyles src="Template:Football squad player/styles.css" />
พายุโซนร้อนกำลังแรงนกเต็น (พ.ศ. 2554)

พายุโซนร้อนกำลังแรงนกเต็น เป็นพายุหมุนเขตร้อนซึ่งสร้างความเสียหายแก่ตอนเหนือของประเทศฟิลิปปินส์ เป็นพายุลูกที่แปดที่ได้รับการตั้งชื่อและพายุหมุนเขตร้อนกำลังแรงลูกที่สี่ในฤดูไต้ฝุ่นแปซิฟิก 2554 นกเตน ตั้งตามชื่อนกชนิดหนึ่งที่พบในประเทศลาว ขึ้นฝั่งแล้ว 3 ครั้งในเอเชียตะวันออกเฉียงใต้ ทำให้มีผู้เสียชีวิตแล้วมากกว่า 55 คน และสร้างความเสียหายคิดเป็นมูลค่ากว่า 99 ล้านดอลล่าร์สหรัฐ
ประวัติทางอุตุนิยมวิทยา.
วันที่ 22 กรกฎาคม พ.ศ. 2554 บริเวณความกดอากาศต่ำก่อตัวขึ้นทางตะวันออกของฟิลิปปินส์ ระบบค่อย ๆ เคลื่อนตัวมาทางตะวันตกในอีกหลายวันถัดมา และในวันที่ 24 กรกฎาคม ศูนย์ร่วมการเตือนภัยไต้ฝุ่น (JTWC) เริ่มเฝ้าติดตามสังเกตระบบดังกล่าวซึ่งเป็นพายุดีเปรสชัน วันรุ่งขึ้น สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำดังกล่าวเป็นพายุดีเปรสชัน อีกไม่กี่ชั่วโมงให้หลัง สำนักงานด้านบรรยากาศ ภูมิฟิสิกส์ และดาราศาสตร์ของฟิลิปปินส์ (PAGASA) เริ่มเฝ้าติดตามสังเกตระบบดังกล่าวที่เป็นพายุดีเปรสชัน และตั้งชื่อว่า "Juaning" ระบบดังกล่าวเคลื่อนตัวมาทางตะวันตกอย่างต่อเนื่องและทวีความรุนแรงขึ้นอย่างรวดเร็ว และเมื่อถึงเที่ยงคืนของวันนั้น JMA ได้ยกระดับระบบดังกล่าวเป็น พายุหมุนเขตร้อน และตั้งชื่อว่า นกเตน
วันที่ 27 กรกฎาคม JMA รายงานว่า นกเตนยังคงทวีความรุนแรงขึ้นและยกระดับความรุนแรงอีกครั้งเป็นพายุหมุนเขตร้อนกำลังแรง อีกไม่กี่ชั่วโมงถัดมา JTWC รายงานว่า นกเตนทวีความรุนแรงขึ้นเป็นพายุไต้ฝุ่นระดับ 1 อย่างรวดเร็ว และเริ่มขึ้นฝั่งทางตอนเหนือของฟิลิปปินส์และค่อยอ่อนกำลังลง ในวันเดียวกัน JMA รายงานว่า นกเตนพัดออกจากเกาะลูซอนแต่ยังคงมีความรุนแรงเป็นพายุหมุนเขตร้อนกำลังแรงอยู่ อย่างไรก็ตาม ชั่วข้ามคืน พายุกลับอ่อนกำลังลงอย่างรวดเร็วและ JMA ลดระดับพายุลงเหลือพายุหมุนเขตร้อนกำลังเบาในวันรุ่งขึ้น
วันที่ 29 กรกฎาคม พายุกลับค่อย ๆ ทวีความรุนแรงขึ้นอีกครั้งและมุ่งหน้าเข้าสู่ชายฝั่งทางใต้ของจีน และขึ้นฝั่งที่ฉงไห่ วันเดียวกัน พายุทวีความรุนแรงขึ้นขณะพัดอยู่เหนือพื้นดินและมุ่งหน้าขึ้นเหนือไปยังไหโข่ว เมืองหลวงของมณฑลไหหนาน พายุดังกล่าวอ่อนกำลังลงอย่างรวดเร็ว และเที่ยงคืนวันนั้น JMA ซึ่งออกประกาศเตือนครั้งสุดท้ายเกี่ยวกับระบบ ลดความรุนแรงลงเหลือหย่อมความกดอากาศต่ำ
เนเก็ด/ไฟต์ทูเกเธอร์/เทมเพสต์

เนเก็ด/ไฟต์ทูเกเธอร์/เทมเพสต์ (; โรมาจิ: "Nekitto / Faito Tugyaza / Tenpesuto") เป็นซิงเกิลที่ 37 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 27 กรกฎาคม พ.ศ. 2554 เป็นระยะเวลา 1 ปีซิงเกิลล่าสุด "Break It / Get Myself Back" และเป็นทริปเปิล เอ ไซด์ซิงเกิลในรอบ 3 ปี นับตั้งแต่ซิงเกิล 60s 70s 80s เมื่อปี พ.ศ 2551
เพลง "NAKED" เป็นเพลงประกอบโฆษณาเครื่องสำอางโคเซ เพลง "Fight Together" เป็นเพลงประกอบภาพยนตร์การ์ตูนเรื่อง วันพีซ และเพลง "Tempest" เพลงประกอบละครเรื่อง "มาซึรุ วีรสตรีคู่บัลลังก์" ท่างช่อง NHK
มิวสิกวิดีโอเพลง "NAKED" แต่งโดย VERBAL จากวง m-flo และมีชินจิ โอซาวะเป็นโปรดิวเซอร์ ส่วนเพลง "Fight Together" และเพลง "Tempest" แต่งโดย Nao'ymt
เพลง "Fight Together" สามารถขึ้นอันดับที่ 1 ในชาร์ตริงโทนของ RIAJ
ข้อมูลเพิ่มเติม.
 <templatestyles src="Reflist/styles.css" />
สาธารณสุขมูลฐาน

การสาธารณสุขมูลฐาน  คือ การดูแลสุขภาพที่จำเป็นตั้งอยู่บนพื้นฐานของการปฏิบัติ โดยใช้เทคโนโลยี่ที่ถูกต้องตามหลักวิทยาศาสตร์ และเป็นที่ยอมรับทั่วไปในสังคม เพื่อเป็นหลักการทั่วไปใช้ในการดูแลสุขภาพส่วนบุคคล ครอบครัว และคนในชุมชน โดยผ่านการยอมรับของชุมชนและมีค่าใช้จ่ายในระดับที่ชุมชนยอมรับได้ ในทุกๆขั้นตอนของการพัฒนาต้องมีการยอมรับฟังความคิดเห็นของคนในกลุ่ม 
ในอีกความหมายหนึ่ง สาธารณสุขมูลฐานคือ การดูแลสุขภาพ ในระบบสาธารณสุข รูปแบบหนึ่งที่มุ่งเน้น การจัดการทรัพยากรทางสุขภาพโดยใช้เงื่อนไขของชุมชนเป็นสำคัญ
ประวัติ.
เมื่อประมาณปี พ.ศ. 2524 - พ.ศ. 2525 องค์การอนามัยโลกได้เสนอความคิดขึ้นมาว่า หากจะให้ประชากรทุกคนในโลกหรือประชากรในประเทศมีสุขภาพอนามัยที่ดีขึ้นแล้ว 
งานสาธารณสุขจะต้องได้รับการส่งเสริม ให้ชาวบ้านได้เข้ามามีส่วนร่วมในการดำเนินงาน ซึ่งในขณะนั้นก็ได้มีประเทศต่าง ๆ ได้เริ่มดำเนินการทำนองนี้แล้ว รวมทั้งประเทศไทยด้วย 
พร้อมกันนั้นประเทศสมาชิกขององค์การอนามัยโลกได้มีมติให้ถือว่า ปี ค.ศ. 2000 หรือ พ.ศ. 2543 เป็นเป้าหมายที่ประชากรทุกคนของประเทศสมาชิกจะมีสุขภาพอนามัยดีอย่างทั่วถึง 
ซึ่งประเทศสมาชิกทุกประเทศรวมทั้งประเทศไทย ได้ยอมรับเป้าหมายดำเนินงาน 
เมื่อเดือนกันยายน 2521 ได้มีการประชุมเรื่องการสาธารณสุขมูลฐานขึ้นที่เมืองอัลมาอตาประเทศรัสเซีย ที่ประชุมยอมรับหลักการว่า 
สาธารณสุขมูลฐาน เป็นกลวิธีที่เหมาะสมที่จะทำให้ประชากรทุกคนมีสุขภาพอนามัยดีอย่างทั่วถึงได้
องค์ประกอบ.
องค์ประกอบของงานสาธารณสุขมูลฐานของประเทศไทยนั้น มีความสอดคล้องกับปัญหาและความต้องการของประชาชน 
โดยเป็นองค์ประกอบที่มีความเชื่อมโยงกับงานบริการสาธารณสุขพื้นฐาน (Basic Health Service) ซึ่งรัฐบาลได้เป็นผู้จัดให้แก่ประชาชน
องค์ประกอบของงานสาธารณสุขมูลฐานดังกล่าวประกอบด้วยการบริการแบบผสมผสาน 4 ด้าน คือ 
ซึ่งสามารถแยกออกเป็นงานที่ประชาชนสามารถดำเนินการได้ด้วยตนเองออกเป็นงานต่าง ๆ ซึ่งเรียกว่า 
องค์ประกอบของงานสาธารณสุขมูลฐาน จำนวน 14 องค์ประกอบคือ
พระอัศวิน

พระอัศวิน  เป็นเทพเจ้าตามคติความเชื่อของศาสนาฮินดู พระอัศวินเป็นเทพเจ้าฝาแฝดที่มีศีรษะเป็นม้า และมีร่างกายเป็นมนุษย์ องค์หนึ่งมีพระนามว่า นาสัตยอัศวิน (ความกรุณา) อีกองค์หนึ่งมีพระนามว่า ทัศรอัศวิน (ความรู้แจ้ง) เทียบได้กับเทพเจ้าตามเทพปกรณัมกรีก เช่น โฟบอส และ ดีมอส, ฮิปนอส และ ทานาทอส, แคสเตอร์ และ พอลลักซ์ เป็นต้น
พระอัศวินเป็นพระโอรสของพระอาทิตย์ กับนางสัญญา นางสัญญาต้องการจะหนีพระอาทิตย์ไปบวชอยู่ในป่า จึงแปลงร่างเป็นม้าเพศเมีย แต่พระอาทิตย์ก็ยังแปลงร่างเป็นม้าเพศผู้ไปอยู่ด้วยจนเกิดเป็นพระอัศวินขึ้นมา
พระอัศวิน เป็นเทพที่ประทานนำทรัพย์ต่าง ๆ มาให้มนุษย์ และยังปกป้องมนุษย์จากภัยอันตรายต่าง ๆ จนถึงโรคภัยไข้เจ็บ เพราะพระอัศวินยังมีหน้าที่เป็นแพทย์สวรรค์ด้วย
พระอัศวิน ยังเป็นเทพแห่งแสงสว่าง ทั้งคู่จะขับรถม้านำหน้าราชรถของพระอาทิตย์มาก่อนเวลารุ่งสาง พระอัศวินได้ถูกกล่าวถึงเป็นอย่างมากในคัมภีร์ฤคเวท ซึ่งในคัมภีร์นั้นมีการกล่าวถึงพระนามของพระอัศวินถึง 400 ครั้ง
ในมหากาพย์รามายณะ ทวิวิท และ แมนทะ ทหารวานร ของพระรามเป็นบุตรของพระอัศวินทั้งคู่
ในมหากาพย์มหาภารตะ นางมาทรี ชายาของท้าวปาณฑุได้ขอโอรสจากเทพเจ้าทั้งหลาย โดยที่พระนางมีลูกกับพระอัศวินสองคน คือ นกุล (เกิดจากพระนาสัตยอัศวิน) และ สหเทพ (เกิดจากพระทัศรอัศวิน)
พรรคพัฒนาแห่งชาติบรูไน

พรรคพัฒนาแห่งชาติบรูไน  เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไน พรรคนี้ก่อตั้งเมื่อ 12 กันยายน พ.ศ. 2548 โดยอดีตเลขาธิการพรรคประชาชนบรูไน ยัสซิน อัฟฟันดี และอากา ฮัจญี มูฮัมหมัด ยาซิน บิน อับดุล ระห์มาน ผู้ร่วมก่อตั้งพรรค เป็นพรรคการเมืองที่ถูกต้องตามกฎหมายพรรคที่สามในบรูไน
หลักพื้นฐานที่เถรวาทและมหายานมีร่วมกัน

หลักพื้นฐานที่เถรวาทและมหายานมีร่วมกัน  เป็นคำแถลงว่าด้วยหลักความเชื่อที่มีร่วมกันอันสำคัญยิ่ง ซึ่งมีขึ้นในปี พ.ศ. 2510 ระหว่างการประชุมใหญ่ครั้งแรกของพุทธเถรสมาคมโลก
อ็อกตาฟว์ มีร์โบ

อ็อกตาฟว์ มีร์โบ  เกิดในปี พ.ศ. ๒๓๙๑ และเสียชีวิตลงในปี พ.ศ. ๒๔๖๐ เขาเป็นนักข่าวและนักเขียนชาวฝรั่งเศสที่มีบทบาทเป็นเหมือนตัวแทนของคนที่มีไหวพริบและสติปัญญา และเขายังเป็นนักเขียนนิยายอีกด้วย เขาเขียนเรื่อง ลาเบฌูล ("L'Abbé Jules") ในปี พ.ศ. ๒๔๓๑ เรื่อง ฌาร์แด็งเดซูปลิส ("Le Jardin des supplices") ในปีพ.ศ. ๒๔๔๒ และเขียนเรื่อง เลอฌูร์นาลดูนฟามเดอช็องบร์ ("Le Journal d'une femme de chambre") ในปี พ.ศ. ๒๔๔๓ นอกจากนี้อ็อกตาฟว์ยังแต่งนิยายแนวดรามาอีกด้วย เขาประสบความสำเร็จเป็นอย่างมากกับงานเขียนเรื่อง เลซาแฟร์ซงเลซาแฟร์ ("Les affaires sont les affaires") ในปี พ.ศ. ๒๔๔๖ และเขายังเป็นนักวิจารย์งานศิลปะด้วยเช่นกัน อ็อกตาฟว์เป็นเพื่อนและเป็นต้นเสียงให้กับนักศิลปะชื่อดังอย่างโกลด มอแน (Claude Monet) และโอกุสต์ รอแด็ง (Auguste Rodin) อ็อกตาฟว์เป็นผู้ที่มีสติปัญญาและมีอิสระทางความคิด เขาสนับสนุนกลุ่มลาแกรฟว์เดเซเล็กเตอร์ (la grève des électeurs) และร่วมเป็นส่วนหนึ่งในการช่วยเหลือคดีของอาลแฟรด แดรฟุส (Alfred Dreyfus)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ธนเวทย์ สิริวัฒน์ธนกุล

ธนเวทย์ สิริวัฒน์ธนกุล (เกิด 23 ตุลาคม พ.ศ. 2525) ชื่อเล่น แก๊ป เป็นนักแสดงและพิธีกรชาวไทย เข้าสู่วงการบันเทิงเมื่อปี พ.ศ. 2551 กับผลงานภาพยนตร์ขาวดำเรื่อง "แปดวัน แปลกคน"
ประวัติ.
ธนเวทย์ สิริวัฒน์ธนกุล หรือ แก๊ป จบการศึกษา สาขาการออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย ทั้งนี้ แก๊ป ธนเวทย์ สิริวัฒน์ธนกุล เคยผ่านผลงานการแสดงมาแล้วในปี พ.ศ. 2551 กับภาพยนตร์ขาวดำ เรื่อง The 8th day : แปดวัน แปลกคน โดยรับบทเป็น "หนุ่ม" นักศึกษาแพทย์ ซึ่งผลงานเรื่องนี้ทำให้ แก๊ป ธนเวทย์ สิริวัฒน์ธนกุล เข้าชิงรางวัลดารานำชายยอดเยี่ยมสุพรรณหงส์ปี พ.ศ. 2551 นอกจากนี้ ธนเวทย์ สิริวัฒน์ธนกุล ยังเคยติดอันดับ 1 ใน 50 หนุ่มโสดของนิตยสาร CLEO ปี 2548 อีกด้วย มีลูกพี่ลูกน้องในวงการคือ อัษฎาพร สิริวัฒน์ธนกุล หรือ กรีน AF5 
ในวันที่ 2 พ.ค. 58 แก็ปได้แต่งงานกับ น้ำ รัตนิน สุพฤฒิพานิชย์ หลังคบหาดูใจมากว่า 13 ปีด้วยกัน และในรายการเกมจารชน คู่หูอันตราย เจ้าตัวยังได้ประกาศตัวว่าเจ้าตัวเป็นแฟนบอลสโมสรฟุตบอลลิเวอร์พูลอีกด้วย
ปัจจุบันมีบุตรสาว 1 คนชื่อน้องมามิ
รายชื่อพรรคคอมมิวนิสต์

ต่อไปนี้เป็นรายชื่อพรรคคอมมิวนิสต์ทั่วโลก
พรรคที่มีอำนาจปกครอง.
ในประเทศต่อไปนี้ พรรคคอมมิวนิสต์เป็นพรรคที่มีอำนาจปกครอง 
พรรคที่มีอำนาจการปกครองร่วมกับพรรคอื่น.
ในไซปรัส, พรรคคอมมิวนิสต์ที่มีอำนาจปกครองไม่ได้ขึ้นสู่อำนาจโดยการปฏิวัติแต่ได้อำนาจโดยการเข้าร่วมการเลือกตั้งในระบบหลายพรรค ในเนปาล พรรคคอมมิวนิสต์จัดตั้งรัฐบาลร่วมกับพรรคการเมืองอื่นๆ นอกจากนั้น ยังมีอีกหลายประเทศที่พรรคคอมมิวนิสต์เป็นพรรคร่วมรัฐบาลที่ไม่ใช่พรรคใหญ่ในรัฐบาล ดังต่อไปนี้
มินามิโซมะ

มินามิโซมะ  เป็นนครในจังหวัดฟูกูชิมะ ประเทศญี่ปุ่น ตั้งอยู่ทางตะวันออกเฉียงเหนือของจังหวัด ติดชายฝั่งมหาสมุทรแปซิฟิก มีขนาดพื้นที่ทั้งสิ้น 398.58 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 56,778 คน
นครมินามิโซมะได้รับความเสียหายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 ทำให้มีผู้เสียชีวิตกว่า 400 คน และสูญหายอีก 1,100 คน
บุญเลิศ ไพรินทร์

บุญเลิศ ไพรินทร์ (เกิด 10 กรกฎาคม พ.ศ. 2484) อดีตสมาชิกสภาผู้แทนราษฎรจังหวัดฉะเชิงเทรา หรือที่เป็นที่รู้จักในนาม "โหร ส.ว."
ประวัติ.
บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย สหรัฐ
การทำงาน.
บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี
เขาได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."
ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต สังกัดพรรคพลังประชาธิปัตย์
ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647 ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง น้องสาวของนายจาตุรนต์ ฉายแสง ที่ได้คะแนน 27,679
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง
วัดเกาะลันตา

วัดเกาะลันตา ตั้งอยู่บริเวณสีแยกเทศบาลตำบลเกาะลันตาใหญ่ หมู่ที่ 2 ตำบลเกาะลันตาใหญ่ อำเภอเกาะลันตา จังหวัดกระบี่ ห่างจากเทศบาลตำบลเกาะลันตาใหญ่ ประมาณ 200 เมตร วัดเกาะลันตาเป็นวัดเก่าแก่ แห่งแรกเพียงแห่งเดียวของเกาะลันตาที่มีวิสุคามสีมา และลานสำหรับนั่งวิปัสสนาปฏิบัติกรรมฐาน วัดเกาะลันตา ตั้งอยู่เลขที่ 7 หมู่ 2 ตำบลเกาะลันตาใหญ่ อำเภอเกาะลันตา จังหวัดกระบี่ เป็นวัดในสังกัดคณะสงฆ์มหานิกาย ถือเป็นวัดพุทธแห่งเดียวบนเกาะลันตา
วัดนี้เริ่มต้นจากการจัดตั้งสำนักสงฆ์ในปี พ.ศ. 2475 (สมัยรัชกาลที่ 7) โดยมีพระกลัน พินธุกำนันเต็งฮั้ว ตุลารักษ์ ผู้ใหญ่เชวง ตุลารักษ์ นายวิลาส โปตะการักษ์ ศึกษาธิการอำเภอ และประชาชนชาวไทยพุทธและชาวจีนในย่านชุมชนเก่าศรีรายา ร่วมกันสร้างขึ้นเพื่อเป็นสถานที่ประกอบพิธีกรรมทางศาสนาของชาวพุทธ 
หลังจากการก่อสร้างเสร็จสิ้น เจ้าคณะจังหวัดได้ส่งพระภิกษุ 4 รูปมาจำพรรษา ต่อมา นายฮ่องเสี่ย ซึ่งเคยอาศัยอยู่ที่ปีนัง ได้กลับมาบวชที่วัดเกาะลันตา และได้สร้างกุฏิถวายวัด รวมถึงมีบทบาทสำคัญในการทำนุบำรุงวัด ชาวเลและชาวมุสลิมบางส่วนก็มีส่วนร่วมในการก่อสร้างวัดด้วย
วัดเกาะลันตาได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 ปัจจุบันมีการสร้างโบสถ์และศาลาการเปรียญหลังใหม่แทนที่อาคารเก่าที่ชำรุด นอกจากนี้ วัดยังมีลานปริวาสกรรมสำหรับพระภิกษุสงฆ์ใช้ประกอบพิธีปริวาสประจำปี ซึ่งมีพระภิกษุสงฆ์จากทั่วประเทศมาร่วมพิธีจำนวนมาก เจ้าอาวาสรูปปัจจุบันคือ พระอธิการทรงชัย ตปสีโล ซึ่งเป็นลูกหลานชาวจีนสายตระกูลไหวพริบที่อาศัยในย่านชุมชนเก่าศรีรายา 
วัดเกาะลันตาไม่เพียงแต่เป็นศูนย์กลางทางศาสนาของชาวพุทธบนเกาะลันตา แต่ยังเป็นสถานที่ที่สะท้อนถึงความร่วมมือและความสามัคคีระหว่างชุมชนต่าง ๆ บนเกาะ
แร็พเตอร์ (อัลบั้ม)

แร็พเตอร์ เป็นอัลบั้มชุดแรกของแร็พเตอร์ โดยแนวเพลงจะเป็นแนว ป็อปแดนซ์ และผสมกับแนว แร็ปหรือแนว ร็อค ซึ่งจะนำเพลงดังในยุคนั้นของ อาร์เอส มาทำใหม่และเพิ่มเติม เนื้อเพลงในส่วนที่เป็นท่อน แร็ป เช่นเพลง ซูเปอรฮิโร่ จะนำเพลงบอดี้การ์ดของเต๋า สมชาย มาทำเนื้อเพลงใหม่ เป็นต้น โดยมี เสือ ธนพล เป็น โปรดิวเซอร์ เพลงที่ได้รับความนิยมในอัลบั้มนี้ได้แก่ "คิดถึงเธอ" และ "คำว่าเพื่อน"
Day Shock

Day Shock เป็นอัลบั้มที่สามของแร็พเตอร์ ซึ่งออกต่อมาจากอัลบั้มที่สองเพียงเล็กน้อย โดยแนวเพลงจะออกเป็น Pop-Dance มากขึ้น ในอัลบั้มนี้เป็นการนำเพลงสากลที่ได้รับความนิยมในยุค 60s ถึงยุค 80s มาเรียบเรียงและขับร้องใหม่ และมีเพลงที่ถูกแต่งขึ้นมาใหม่ในอัลบั้มเป็นเพลงภาษาไทยคือเพลง "แรงบันดาลใจ" โดยมี เสือ - ธนพล อินทฤทธิ์ เป็นโปรดิวเซอร์ (เป็นอัลบั้มสุดท้ายที่ "เสือ ธนพล" ทำเพลงให้แร็พเตอร์) ผลงานในอัลบั้มนี้ได้รับกระแสตอบรับอย่างมาก จนสามารถทำยอดขายได้ถึง 1,000,000 ตลับ จึงมีการเปลี่ยนปกและเพิ่มเพลง "อย่าพูดเลย (Underground Version)" ไว้ในอัลบั้ม
เครดิต.
Raptor : จอนนี่ อันวา, หลุยส์ สก็อต
Executive Producer : ธนิต เชิญพิพัฒธนสกุล
Producer : ธนพล อินทฤทธิ์
Co-Producer : จิตติพล บัวเนียม, ธีระศักดิ์ วดีศิริศักดิ์
Harmony Arranged : ธีระศักดิ์ วดีศิริศักดิ์
Engineer & Mixed : สนอง โสตถิลักษณ์ RS.Studio (1996)
Asst. Engineer : นน. รุ่งสาระทิศ, กิจจา, เสกสรรค์, สุทธิพัฒน์
Musicians
Guitar : สร่างศัลย์ เรืองศรี, ณรงค์ เดชะ
Soprano Sax : โก้ Boythai
Harmony Vocal : ดำรงค์เดช เจริญบุตร, Three Wheels Team
Rapper : Joni & Louis
Mob : Raptorrism Computer Edited by Dr. William
Thank to : Mr. William, Mr. David, Mr. Tanako, Mr.Andru, Mr.Alice and Mr. Alan, Be, Voy, Art, Syddick
องค์การบริหารส่วนตำบลบางจาก (จังหวัดนครศรีธรรมราช)

องค์การบริหารส่วนตำบลบางจาก ตำบลบางจาก ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ระยะทางจากองค์การบริหารส่วนตำบลถึงอำเภอเมือง ประมาณ 14 กิโลเมตร โดยแบ่งเขตการปกครองออกเป็น 11 หมู่บ้าน ซึ่งมี 9 หมู่บ้านที่มีจำนวนเต็มทั้งหมู่บ้านประกอบด้วย หมู่ที่ 1, 2, 3, 4, 5, 7, 8, 10 และ11 ส่วนอีก 2 หมู่บ้านมีจำนวนบางส่วน คือ หมู่ที่ 6 และ 9
ประวัติ.
ตำบลบางจากมีพื้นที่ที่มีต้นจากขึ้นมากมายในตำบล คนส่วนใหญ่ชอบเรียกติดปากว่า "บางจาก" และต่อมาก็ได้ตั้งชื่อตำบลนี้ว่า "ตำบลบางจาก"
สภาพทั่วไป.
เป็นพื้นที่ราบลุ่มใช้เป็นที่ตั้งชุมชนและพื้นที่ทำการเกษตร ประชากรส่วนใหญ่ประกอบอาชีพเกษตรกรรม เนื่องจากตำบลบางจากเป็นพื้นที่ ราบลุ่มเหมาะสมกับการทำนา ประชากรในพื้นที่จึงมีอาชีพทำนาเป็นส่วนใหญ่ ประมาณร้อยละ 65
อาณาเขตติดต่อ.
องค์การบริหารส่วนตำบลบางจาก ตั้งอยู่ทางทิศตะวันออกของตัวอำเภอเมืองนครศรีธรรมราช จังหวัดนครศรีธรรมราช
หมู่บ้าน.
จำนวนหมู่บ้านในเขตองค์การบริหารส่วนตำบลบางจากมีทั้งหมด 11 หมู่บ้าน คือ 
หมายเหตุ :บางส่วนของหมู่ที่ 6 และ 9 อยู่ในเขตการปกครองของเทศบาลตำบลบางจาก
วัด.
จำนวนวัดในเขตองค์การบริหารส่วนตำบลบางจากมีทั้งหมด 10 วัด คือ
ขบวนการสหภาพชาติประชาธิปไตย

ขบวนการสหภาพชาติประชาธิปไตย ("จลนาสหภาพชาติบฺรชาธิบเตตยฺย") เป็นพรรคการเมืองในกัมพูชา ก่อตั้งโดย เอียง ซารี ที่เคยเป็นสมาชิกของเขมรแดง เมื่อเดือนสิงหาคม พ.ศ. 2539 รวมทั้งยังมีส่วนเกี่ยวข้องกับวารสาร ผการิธ (ดอกไม้บาน) เอียงซารีได้ประกาศตนเป็นกลาง และแยกตัวออกมาจากระบอบเขมรแดงที่โหดร้ายและเป็นฆาตกรซึ่งได้แก่ พล พต และพรรคพวก ได้แก่ นวน เจีย ตา มก ซอน เซน และยุน ยาต และประกาศสนับสนุนประชาธิปไตยที่มีไทย สิงคโปร์และญี่ปุ่นเป็นแม่แบบ .
หลังจากเข้าร่วมรัฐบาลกับพรรคประชาชนกัมพูชาของฮุนเซน ขบวนการสหภาพชาติประชาธิปไตยได้ปฏิเสธเข้าร่วมการเลือกตั้งเมื่อ พ.ศ. 2541 พรรคนี้ให้การสนับสนุนพรรคประชาชนกัมพูชา เพื่อที่จะได้มีอำนาจในไพลิน ซึ่งเคยเป็นดินแดนในเขตอิทธิพลของเขมรแดงมาก่อนและมีความสำคัญทางด้านป่าไม้และพลอย
พรรคสามัคคีชาติกัมพูชา

พรรคสามัคคีชาติกัมพูชา ("คณบกฺสสามคฺคีชาติกมฺพุชา") เป็นพรรคการเมืองที่จัดตั้งโดยเขมรแดงเมื่อ 30 พฤศจิกายน พ.ศ. 2535 เพื่อรองรับการจัดการเลือกตั้งของสหประชาชาติ ในช่วงที่สหประชาชาติเข้ามาอารักขากัมพูชา ผู้นำพรรคคือ เขียว สัมพัน และซอน เซน เป็นพรรคที่สืบเนื่องมาจากพรรคกัมพูชาประชาธิปไตย ที่มีกองทัพแห่งชาติกัมพูชาประชาธิปไตยเป็นกองกำลังติดอาวุธ มีสถานีวิทยุเป็นของตนเองคือ “เสียงจากแนวร่วมแห่งชาติกัมพูชา” ซึ่งออกอากาศจนถึงเดือนกรกฎาคม พ.ศ. 2537
แม้ว่าจะจัดตั้งขึ้นเพื่อเข้าร่วมในการเลือกตั้ง พ.ศ. 2536 แต่ท่าทีของเขมรแดงกลับมีข้อโต้แย้งต่อสหประชาชาติและมีแนวโน้มที่จะคว่ำบาตรการเลือกตั้งมากขึ้น ในที่สุด สหประชาชาติได้ตัดสินใจไม่จัดการเลือกตั้งในพื้นที่ที่อยู่ภายใต้การยึดครองของเขมรแดง ซึ่งมีประชากรอยู่ในบริเวณนั้น 6% ของชาวกัมพูชา ในเดือนกรกฎาคม พ.ศ. 2537 พรรคกัมพูชาประชาธิปไตยถูกประกาศให้เป็นพรรคการเมืองที่ผิดกฎหมาย สมาชิกพรรคสามัคคีชาติกัมพูชาออกมาประกาศจัดตั้งรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา
ในเดือนสิงหาคม พ.ศ. 2539 กลุ่มของเอียง ซารีที่คุมอำนาจอยู่ทางตะวันตกเฉียงเหนือของกัมพูชาได้แยกตัวออกไปก่อตั้งขบวนการสหภาพแห่งชาติประชาธิปไตย และในเดือนสิงหาคม พ.ศ. 2540 กลุ่มของเขียว สัมพันได้ก่อตั้งพรรคเอกภาพแห่งชาติเขมร หลังประกาศแยกตัวออกจากกลุ่มเขมรแดง
มิอูระ

มิอูระ  เป็นนครที่ตั้งอยู่ทางตะวันออกเฉียงใต้ของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 39,318 คน และมีความหนาแน่นของประชากร 
ภูมิศาสตร์.
นครมิอูระตั้งอยู่ในส่วนปลายใต้สุดของคาบสมุทรมิอูระ ในบริเวณทิศตะวันออกเฉียงใต้ของจังหวัดคานางาวะ มีอาณาเขตติดกับมหาสมุทรแปซิฟิกทั้งสามด้าน ทิศตะวันตกติดกับอ่าวซางามิ ทิศใต้ติดกับเกาะโจงาชิมะ ซึ่งเป็นสถานที่ท่องเที่ยวที่นิยมในช่วงวันหยุดสุดสัปดาห์ อีกทั้งยังมีประภาคารโจงาชิมะ ซึ่งสร้างขึ้นโดย Léonce Verny วิศวกรชาวฝรั่งเศส ในช่วงปลายคริสต์ศตวรรษที่ 19
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของมิอูระถึงจุดสูงสุดในช่วงคริสต์ทศวรรษ 1990 และลดลงนับตั้งแต่นั้นเป็นต้นมา
เทศบาลตำบลบางจาก

เทศบาลตำบลบางจาก อยู่ทางทิศตะวันออกของอำเภอเมืองนครศรีธรรมราช จังหวัดนครศรีธรรมราช ระยะทาง 19 กิโลเมตร มีทางหลวงแผ่นดินหมายเลข 4013 สายนครศรีธรรมราช-ปากพนัง ตัดผ่าน สถานที่ตั้งเทศบาลตำบลบางจากอยู่บริเวณชุมชนบางจาก หมู่ที่ 6
ประวัติ.
เทศบาลตำบลบางจากเดิมเป็นสุขาภิบาลบางจาก จัดตั้งขึ้นตามประกาศกระทรวงมหาดไทย ลงวันที่ 2 สิงหาคม 2508 และประกาศในพระราชกิจจานุเบกษา เล่มที่ 82 ตอนที่ 66 ลงวันที่ 17 สิงหาคม พ.ศ. 2508 ต่อมาได้ยกฐานะเป็นเทศบาลตำบลเมื่อวันที่ 25 พฤษภาคม 2542 มีพื้นที่ครอบคลุม หมู่ที่ 6 และหมู่ที่ 9 ของตำบลบางจาก พื้นที่ทั้งหมด 2.40 ตารางกิโลเมตร พื้นเพประชาชนส่วนใหญ่เป็นถิ่นเดิม
สภาพทั่วไป.
พื้นที่เทศบาลตำบลบางจากส่วนใหญ่เป็นที่ราบลุ่มโดยมีคลองบางจากไหลผ่าน จาก ทิศใต้และทิศตะวันออกทำให้พื้นที่ด้านทิศตะวันออกเป็นที่รายลุ่มแม่น้ำ พื้นที่ส่วนใหญ่เหมาะแก่การประกอบอาชีพทางด้านเกษตรกรรม สภาพภูมิอากาศ แบบมรสุม ไม่ร้อน หรือหนาวจัด เป็นลักษณะอากาศร้อนขึ้น มี 2 ฤดู คือ ฤดูร้อน และฤดูฝน ซึ่งฤดูฝนจะยาวนานกวาฤดูร้อน จึงประสบปัญหาฝนตกหนักช่วงเดือน พฤศจิกายน - มกราคม ของทุกปี ซึ่งประสบปัญหาน้ำท่วมอยู่บ่อย ๆ
อาณาเขตติดต่อ.
เทศบาลตำบลบางจาก ตั้งอยู่ทางทิศตะวันออกขอตัวเมืองนครศรีธรรมราช
ชุมชน.
เทศบาลตำบลบางจากประกอบด้วยชุมชน 5 ชุมชน
วัด.
จำนวนวัดในเขตเทศบาลตำบลบางจาก มีทั้งหมด 3 วัด คือ
คณะเทคโนโลยีการเกษตร มหาวิทยาลัยบูรพา

คณะเทคโนโลยีการเกษตร มหาวิทยาลัยบูรพา  เป็นหน่วยงานในสังกัดมหาวิทยาลัยบูรพา จัดตั้งตามประกาศมหาวิทยาลัยบูรพา พ.ศ. 2551 เป็นคณะที่อยู่ใน วิทยาเขตสระแก้ว มีหน้าที่จัดการศึกษาระดับปริญญาตรีและบัณฑิตศึกษา วิจัยและบริการวิชาการด้านเกษตร
ประวัติ.
คณะเทคโนโลยีการเกษตร มหาวิทยาลัยบูรพา เดิมเป็นโครงการจัดตั้งคณะเทคโนโลยีการเกษตร ได้รับการประกาศจัดตั้งเป็นคณะฯ อย่างเป็นทางการ ตามประกาศสภามหาวิทยาลัยบูรพา เมื่อวันที่ 27 พฤศจิกายน พ.ศ. 2551
วารสาร.
จดหมายข่าวคณะเทคโนโลยีการเกษตร
นักฆ่าเทวดาแขนเดียว

นักฆ่าเทวดาแขนเดียว (จีนตัวเต็ม: 武俠, จีนตัวย่อ: 武侠, พินอิน: Wǔ Xiá, "อู๋เซีย หมายถึง กำลังภายใน") ภาพยนตร์กังฟูกำลังภายในสัญชาติฮ่องกง นำแสดงโดย เจิ้น จื่อตัน, ทาเคชิ คาเนชิโร่, ทัง เหวย และ หวัง หยู่ กำกับการแสดงโดย ปีเตอร์ ชาน ออกฉายในปี พ.ศ. 2554
เรื่องย่อ.
ในปี ค.ศ. 1917 ที่ชนบทเล็ก ๆ แห่งหนึ่งในมณฑลยูนนาน หลิวจิงซี (เจิ้น จื่อตัน) ช่างทำกระดาษแห่งหมู่บ้าน อาศัยอยู่กับ อายู (ทัง เหวย) ภรรยาและลูกเล็ก ๆ อีก 2 คน ซึ่งเป็นลูกติดกับสามีเก่าของอายูและลูกของเขาเองอีกหนึ่งคน วันหนึ่งเกิดมีโจร 2 คนบุกเข้ามาปล้นร้านขายของชำ จิงซีได้เข้าไปต่อสู้และเผลอฆ่าโจรทั้ง 2 ตาย ซึ่งเป็นโจรที่ทางการต้องการตัวอยู่พอดี
ทางการจึงส่ง ซูไป่จิว (ทาเคชิ คาเนชิโร่) ผู้เชี่ยวชาญการชันสูตรศพเข้ามาพิสูจน์ ไป่จิวไม่เชื่อว่า ช่างทำกระดาษอย่างจิงซีจะสามารถฆ่าโจรที่มีฝีมือได้พร้อมกันถึง 2 คน นอกเสียแต่ว่า เขาจะมีวิชากำลังภายในและรู้เรื่องการสกัดจุด ไป่จิวสอบถามอดีตของจิงซี พบว่า แท้จริงแล้วเขาไม่ใช่ชาวหมู่บ้านนี้ แต่เป็นคนอพยพเข้ามาเมื่อ 5 ปีก่อน จิงซีบอกแต่เพียงว่า เขาแซ่เดิมแซ่กง มาจากหมู่บ้านกง ในเมืองจิงโจว มีพ่อเป็นคนแล่เนื้อ แต่เมื่อไป่จิวสืบมากกว่านั้น พบว่า แท้จริงแล้ว หลิวจิงซี มีชื่อจริงว่า ถังหลง เป็นคนของแก๊งค์ 72 อสูร ที่มีประวัติการฆ่าอย่างโหดเหี้ยม และเป็นถึงบุตรชายหัวหน้าแก๊งค์ 72 อสูร (หวัง หยู่) ที่เปลี่ยนใจกลับตนมาใช้ชีวิตอย่างสงบเหมือนคนปกติ แต่ว่าขณะนี้แก๊งค์ 72 อสูร ได้ทราบเรื่องราวแล้ว และจะมาตามตัวถังหลงกลับไป
เบื้องหลังและการออกฉาย.
"Wuxia" เป็นภาพยนตร์กังฟูกำลังภายในจากการกำกับของ ปีเตอร์ ชาน ผู้กำกับชาวฮ่องกงลูกครึ่งไทยที่มีชื่อเสียง โดยมี เจิ้น จื่อตัน หรือ ดอนนี่ เยน นักแสดงนำเป็นผู้กำกับคิวแอ๊คชั่นด้วย และมี หวัง หยู่ ซึ่งเป็นนักแสดงชื่อดังในภาพยนตร์แนวนี้ในยุคทศวรรษที่ 70 รับเชิญในบท หัวหน้าแก๊งค์ 72 อสูร และเป็นบิดาของ หลิวจิงซี ด้วย ซึ่งถือว่าเป็นการหวนกลับมารับบทแสดงอีกครั้งในรอบ 17 ปีเลยทีเดียว
เปิดฉายครั้งแรกในงานเทศกาลภาพยนตร์เมืองคานส์ ประเทศฝรั่งเศส ตั้งแต่เดือนพฤษภาคม ได้รับการตอบรับอย่างดี และเมื่อเข้าฉายจริงที่ปักกิ่งและฮ่องกง รวมทั้งหลายประเทศในทวีปเอเชียก็ได้รับเสียงตอบรับเป็นอย่างดี
[[เอเชียนฟิล์มอวอร์ดส |รางวัลเอเชียนฟิล์มอวอร์ด]] ครั้งที่ 6
[[Hong Kong Film Award|รางวัลฮ่องกงฟิล์มอวอร์ด]] ครั้งที่ 31
โจงาชิมะ

โจงาชิมะ (; โรมาจิ: "Jōgashima") เป็นเกาะในประเทศญี่ปุ่น อยู่ในเขตนครมิอูระ จังหวัดคานางาวะ ทางใต้สุดของคาบสมุทรมิอูระ และทางทิศตะวันตกติดกับอ่าวซางามิ มีสะพานเชื่อมต่อระหว่างเกาะกับแผ่นดินใหญ่
เกาะโจงาชิมะเป็นที่ตั้งของประภาคารโจงาชิมะ ประภาคารแบบตะวันตกที่เก่าแก่อันดับที่สี่ในญี่ปุ่น และเป็นเพียงหนึ่งในสองแห่งที่คงอยู่ถึงปัจจุบัน สร้างขึ้นในปลายคริสต์ศตวรรษที่ 19
1Q84

1Q84 ("One Q Eighty-Four" หรือภาษาญี่ปุ่น "อิชิ-คิว-ฮาชิ-ยง") เป็นนวนิยายโดยฮารูกิ มุราคามิ ตีพิมพ์ครั้งแรกเป็นสามเล่มในประเทศญี่ปุ่น ระหว่างปี ค.ศ. 2009–2010
1Q84 ได้รับความนิยมอย่างรวดเร็ว ฉบับพิมพ์ครั้งแรกขายหมดภายในวันที่เปิดตัว และมียอดขายถึงล้านเล่มภายในเดือนเดียว
ฉบับแปลภาษาอังกฤษของทั้งสามเล่มจะวางจำหน่ายในอเมริกาเหนือและสหราชอาณาจักรในวันที่ 25 ตุลาคม ค.ศ. 2011 โดยสองเล่มแรกแปลโดย Jay Rubin และเล่มที่สามแปลโดย Philip Gabriel สำหรับฉบับแปลภาษาไทย สำนักพิมพ์กำมะหยี่ได้ลิขสิทธิ์การแปลเล่ม 1–2 โดยแปลจากต้นฉบับภาษาญี่ปุ่น
ชื่อเรื่อง 1Q84 นั้นเป็นการเล่นการออกเสียงญี่ปุ่นของปี 1984 ซึ่งเป็นการอ้างถึงนวนิยาย หนึ่ง-เก้า-แปด-สี่ ของจอร์จ ออร์เวลล์
ก่อนการตีพิมพ์เรื่อง "1Q84" มุราคมิกล่าวว่าเขาจะไม่เปิดเผยสิ่งใด ๆ เกี่ยวกับหนังสือดังกล่าว หลังจากมีการวิพากษ์วิจารณ์ว่าข่าวรั่วเกี่ยวกับนิยายเรื่องก่อน ๆ ของเขานั้นได้ทำลายคุณค่าความแปลกใหม่ของวรรณกรรม
ตัวอักษร Q และเลข 9 ในภาษาญี่ปุ่น (โดยทั่วไปเขียนเป็นอักษรโรมันว่า "kyū" แต่บนปกหนังสือใช้ว่า "kew") นั้นออกเสียงเหมือนกัน และมักใช้ในการเล่นคำแบบญี่ปุ่น แต่ก็มีทฤษฎีว่าตัว Q อาจจะมาจากชื่อเรื่อง "ประวัติจริงของอา Q" โดย หลู่ซิ่น นักเขียนชาวจีน ซึ่งเป็นนักเขียนที่มีอิทธิพลต่องานเขียนของมุราคามิ
การวิพากษ์ตอบรับ.
รีวิวอันหนึ่งอธิบาย "1Q84" ว่าเป็น "บทพรรณนาอันซับซ้อนและเซอร์เรียล" ซึ่ง "กระโดดกลับไปกลับมาระหว่างนิทานของสองตัวละคร ชายหนึ่ง หญิงหนึ่ง ซึ่งตามหากันและกัน" มันมีธีมฆาตกรรม ประวัติศาสตร์ ศาสนาแบบคัลท์ ความรุนแรง ความสัมพันธ์ของครอบครัว และความรัก อีกรีวิวหนึ่งใน "เดอะเจแปนไทมส์" กล่าวว่านวนิยายดังกล่าว "อาจจะกลายเป็นหนังสือที่ต้องอ่านเพื่อทำความเข้าใจวัฒนธรรมญี่ปุ่นร่วมสมัย" และเรียก "1Q84" ว่าเป็น "magnum opus" (ผลงานที่ยิ่งใหญ่ที่สุด) ของมุราคามิ
พิมพ์ครั้งแรก.
ญี่ปุ่น
สหรัฐอเมริกา
สหราชอาณาจักร
สันนิบาตสามจักรพรรดิ

สันนิบาตสามจักรพรรดิ  เป็นพันธมิตรอันไม่มั่นคงระหว่างจักรพรรดิวิลเฮ็ล์มที่ 1 แห่งเยอรมนี จักรพรรดิฟรันทซ์ โยเซ็ฟที่ 1 แห่งออสเตรีย และจักรพรรดิอะเลคซันดร์ที่ 2 แห่งรัสเซีย
การก่อตั้ง ค.ศ. 1873.
วันที่ 22 ตุลาคม ค.ศ. 1873 นายกรัฐมนตรีเยอรมนี ออทโท ฟอน บิสมาร์ค เจรจาความตกลงระหว่างพระมหากษัตริย์ออสเตรีย-ฮังการี รัสเซียและเยอรมนี พันธมิตรดังกล่าวมุ่งฟื้นฟูพันธมิตรอันศักดิ์สิทธิ์ ใน ค.ศ. 1815 และทำหน้าที่เสมือนปราการต่อต้านทัศนะหัวรุนแรงซึ่งผู้ปกครองอนุรักษนิยมเห็นว่าไม่มั่นคง พันธมิตรดังกล่าวเกิดขึ้นหลังอนุสัญญาเชินบรุนน์ ลงนามโดยรัสเซียและออสเตรีย-ฮังการีเมื่อวันที่ 6 มิถุนายน ค.ศ. 1873
เบื้องหลังและนโยบาย.
บิสมาร์คมักจะนำสันนิบาตเพราะมันประเมินความท้าทายซึ่งมีศูนย์กลางในการธำรงรักษาไว้ซึ่งสมดุลแห่งอำนาจระหว่างรัฐที่เกี่ยวข้องและยุโรปทั้งหมด รากฐานของปรัชญาการเมืองของเขารวมไปถึงการอุทิศตัวเพื่อรักษาไว้ซึ่งสถานะเดิมและหลีกเลี่ยงสงคราม แม้ว่าเยอรมนีจะได้รับชัยชนะในสงครามฝรั่งเศส-ปรัสเซีย ใน ค.ศ. 1870-71 ความรุนแรงยังคงเกิดขึ้นสดใหม่ในความทรงจำของรัฐที่เพิ่งรวมขึ้นใหม่นี้ และทำให้เยอรมนีไม่เต็มใจจะเป็นปรปักษ์กับฝรั่งเศส แต่มุ่งจะจำกัดอำนาจของฝรั่งเศสเช่นเคย ตามมุมมองของสันนิบาต องค์การสังคมนิยมหัวรุนแรง เช่น สากลที่หนึ่ง เป็นตัวอย่างของหนึ่งในหลายภัยคุกคามสำคัญต่อเสถียรภาพและความเป็นเจ้าในภูมิภาค ด้วยเหตุผลนี้ สันนิบาตจึงคัดค้านการขยายอิทธิพลขององค์การอย่างแข็งขัน
การยุบครั้งแรก ค.ศ. 1875.
กลุ่มดังกล่าวยุบเป็นครั้งแรกใน ค.ศ. 1875 ด้วยข้อพิพาทดินแดนในบอลข่านเมื่อออสเตรีย-ฮังการีเกรงว่า การให้การสนับสนุนของรัสเซียต่อเซอร์เบียอาจลงเอยด้วยการจุดประกายให้เกิดอุดมการณ์เรียกร้องดินแดนในหมู่ประชากรสลาฟที่เซอร์เบียปกครองอยู่ เช่นเดียวกับทางการรัสเซียซึ่งเกรงการกบฏ หากขบวนการรวมชาติสลาฟได้รับอิทธิพลมากเกินไป ข้อสรุปแรกขององค์การใน ค.ศ. 1879 ปูทางแก่ทวิพันธมิตรป้องกันระหว่างออสเตรีย-ฮังการีและเยอรมนี เพื่อตอบโต้การรุกรานของรัสเซียที่เป็นไปได้ ใน ค.ศ. 1882 อิตาลีเข้าร่วมกับความตกลงดังกล่าวและถือกำเนิดเป็นไตรพันธมิตรขึ้น
การฟื้นฟู ค.ศ. 1881-1887.
สนธิสัญญาเบอร์ลิน ค.ศ. 1878 ทำให้รัสเซียรู้สึกว่าตนถูกโกงส่วนแบ่งที่ควรจะได้จากสงครามรัสเซีย-ตุรกี อย่างไรก็ตาม บทบาทสำคัญของรัสเซียในการทูตยุโรปมิได้ถูกลืมโดยบิสมาร์ค สันนิบาตสามจักรพรรดิซึ่งเป็นทางการกว่าและมีการบันทึกไว้ชัดเจนกว่าได้รับการบรรลุเมื่อวันที่ 18 มิถุนายน ค.ศ. 1881 สันนิบาตดังกล่าวมีอายุได้สามปี ได้รับการต่ออายุใน ค.ศ. 1884 แต่สิ้นสุดลงใน ค.ศ. 1887 พันธมิตรทั้งสองสิ้นสุดลงเพราะความขัดแย้งของผลประโยชน์ระหว่างออสเตรีย-ฮังการีและรัสเซียในบอลข่าน
เชิงอรรถ.
<templatestyles src="Reflist/styles.css" />
ฟังก์ชันว่าง

ฟังก์ชันว่าง  ในทางคณิตศาสตร์คือฟังก์ชันที่มีโดเมนเป็นเซตว่าง สำหรับแต่ละเซต "A" จะมีฟังก์ชันว่างเช่นนั้นเพียงหนึ่งเดียวคือ
<math>f_A: \varnothing \rightarrow A</math>
กราฟของฟังก์ชันว่างคือเซตย่อยของผลคูณคาร์ทีเซียน ∅ × A เนื่องจากผลคูณนี้เป็นเซตว่าง ดังนั้นจึงมีเซตย่อยเพียงเซตเดียวคือเซตว่าง ∅ เซตย่อยที่เป็นเซตว่างนี้เป็นกราฟที่สามารถใช้งานได้ เพราะสำหรับทุกค่า "x" ในโดเมน ∅ จะมี "y" เพียงหนึ่งเดียวในโคโดเมน "A" ที่ทำให้ (x,y) ∈ ∅ สิ่งนี้เป็นตัวอย่างหนึ่งของความจริงว่างเปล่า (vacuous truth) ด้วยเหตุผลว่า "ไม่มี x อยู่ในโดเมน"
พระเจ้าราชวรวงศ์เธอ กรมหมื่นจรัสพรปฏิภาณ

นายแพทย์เอก พระเจ้าราชวรวงศ์เธอ กรมหมื่นจรัสพรปฏิภาณ มีพระนามเดิมว่า พระเจ้าวรวงศ์เธอ พระองค์เจ้าจรูญโรจน์เรืองศรี ทรงเป็นต้นสกุล "จรูญโรจน์" ประสูติเมื่อวันอังคาร เดือน 4 แรม 14 ค่ำ ปีมะโรง อัฐศก จุลศักราช 1218 ตรงกับวันที่ 24 มีนาคม พ.ศ. 2400 (นับแบบใหม่) เป็นพระราชโอรสในพระบาทสมเด็จพระปิ่นเกล้าเจ้าอยู่หัว และเจ้าจอมมารดาช้อย ธิดา พระยานครราชสีมา (เมฆ ณ ราชสีมา) เมื่อพระบิดาสวรรคต พระบาทสมเด็จพระจอมเกล้าเจ้าอยู่หัวได้ทรงรับมาอุปการะเลี้ยงดูอย่างพระราชโอรส 
ถึงรัชสมัยพระบาทสมเด็จพระจุลจอมเกล้าเจ้าอยู่หัว พระองค์ท่านได้รับราชการเป็นนายแพทย์ใหญ่ในกรมทหารรักษาพระบรมมหาราชวัง เป็นผู้พิพากษาศาลแพ่งสรรพากร ต่อมาจึงดำรงตำแหน่งอธิบดีผู้พิพากษา ต่อมาเมื่อวันพุธที่ 11 พฤศจิกายน พ.ศ. 2439 ทรงได้รับสถาปนาเป็น "พระเจ้าบวรวงศ์เธอ กรมหมื่นจรัสพรปฏิภาณ" ทรงศักดินา 11,000
พระเจ้าราชวรวงศ์เธอ กรมหมื่นจรัสพรปฏิภาณ ได้รับพระราชทานพระไชยวัฒน์องค์เล็ก จากพระบาทสมเด็จพระจุลจอมเกล้าเจ้าอยู่หัว เมื่อวันที่ 22 กันยายน พ.ศ.2443 พร้อมกับพระเจ้าวรวงศ์เธอ พระองค์เจ้าเสรฐวงศ์วราวัตร
นายแพทย์เอก พระเจ้าบวรวงศ์เธอ กรมหมื่นจรัสพรปฏิภาณ ประชวรพระยอดที่พระศอมาตั้งแต่วันที่ 20 สิงหาคม พ.ศ. 2450 ทรงรับการผ่าตัดและเสวยพระโอสถที่แพทย์จัดถวาย แต่กลับไม่ทุเลา และสิ้นพระชนม์เมื่อวันที่ 25 กันยายน พ.ศ. 2450 เวลาเช้า 1 โมง 24 นาที สิริพระชันษา 50 ปี พระราชทานพระโกศไม้สิบสองประกอบพระศพ และได้รับพระราชทานเพลิงศพ ณ วัดเทพศิรินทราวาสราชวรวิหาร เมื่อวันที่ 14 กุมภาพันธ์ พ.ศ. 2451
วันเสาร์ที่ 15 กรกฎาคม พ.ศ. 2454 มีพระบรมราชโองการให้เปลี่ยนคำนำพระนาม ""พระเจ้าบวรวงษ์เธอ" เป็น"พระเจ้าราชวรวงษ์เธอ""
บ้านนี้ต้องมีเหมียว

บ้านนี้ต้องมีเหมียว (, โรมะจิ: chīzu suīto hōmu,) เป็นการ์ตูนญี่ปุ่นแนวเซเน็น ซึ่งมีทั้งมังงะและอนิเมะ สร้างสรรค์โดย คานาตะ โคนามิ
ออกเป็นครั้งแรกเป็นมังงะในวีคลี่ มอร์นิ่ง ในปี พ.ศ. 2550 ในประเทศไทยตีพิมพ์และจัดจำหน่ายโดย สยามอินเตอร์คอมิกส์
เป็นเรื่องราวของ จี้ ซึ่งเป็นตัวละครเอกในเรื่อง เป็นลูกแมวลายสีขาว-เทา ตาโต ที่หลงกับแม่ มาอยู่กับครอบครัว ยามาดะ ที่อพาร์ตเมนต์แห่งหนึ่งที่ไม่อนุญาตให้เลี้ยงสัตว์เลี้ยง ครอบครัวยามาดะ ประกอบไปได้วย พ่อ ที่เป็นนักสร้างสรรค์โฆษณา แม่ ที่เป็นแม่บ้าน และ โยเฮ ลูกชายตัวเล็ก ๆ อายุ 4 ขวบ ของทั้งคู่ ที่เป็นเพื่อนเล่นของจี้ จี้มีนิสัยชอบกินและนอน และเล่นกับโยเฮหรือของใช้ในบ้านต่าง ๆ กลัวฟ้าผ่า, สุนัขหรือแมวตัวใหญ่กว่า
บ้านนี้ต้องมีเหมียว ได้รับการสร้างเป็นอนิเมะในปี พ.ศ. 2552 ออกอากาศทางทีบีเอสทีวีและสถานีโทรทัศน์โอซะกะ ด้วยตอนสั้น ๆ เพียงตอนละ 3 นาทีเท่านั้น จนถึงปัจจุบันนี้ออกอากาศมาแล้ว 2 ปี
ในประเทศไทย บ้านนี้ต้องมีเหมียวฉบับอนิเมะออกวางจำหน่ายในรูปแบบวีซีดี, ดีวีดี โดยเดกซ์ และเคยออกอากาศทางช่องทรู สปาร์ค ต่อมาได้ออกอากาศทางสถานีโทรทัศน์ไทยพีบีเอส ทุกวันจันทร์-วันศุกร์ เวลา 18.45 น. เริ่มตั้งแต่วันที่ 25 กรกฎาคม พ.ศ. 2554
ตัวละคร.
1.จี้ แมวเหมียวที่ชอบกินและนอน กลัวฟ้าผ่าและแมวหรือสุนัขที่ตัวใหญ่กว่า
2.โยเฮ เด็กชายอายุ 4 ปี ดื้อซนชอบเล่นกับจี้เป็นคนที่ตั้งชื่อให้กับจี้
3.แม่ เป็นแม่บ้านที่คอยจัดการกับจี้เมื่อจี้ดื้อ
4.พ่อ เป็นนักออกแบบสร้างสรรค์โฆษณา
รายชื่อตอน.
21 ไปตรวจสุขภาพ
53 ฉีดวัคซีน
พระราชวังท้ายพิกุล

ที่ตั้ง.
อยู่หลังพระวิหารหลวง ติดกำแพงพระพุทธบาทด้านทิศตะวันออกเฉียง เหนือ ตำบลขุนโขลน อำเภอพระพุทธบาท จังหวัดสระบุรี 
ประวัติ.
พระราชวังนี้พระเจ้าทรงธรรมทรงสร้างขึ้นเพื่อเป็นที่ประทับเวลาเสด็จขึ้น ไปนมัสการพระพุทธบาท ของเดิมเหลืออยู่แต่กำแพงวังและฐานพระตำหนัก ฐานเกยช้างม้า ก่ออิฐถือปูน ต่อมาสมัยกรุงรัตนโกสินทร์ พระบาทสมเด็จพระจอมเกล้าเจ้าอยู่หัว โปรดฯให้สร้างพระตำหนักทับบนฐานเดิม ตัวอาคารเป็น เครื่องขัดแตะถือปูนบ้าง เครื่องไม้บ้าง แต่ผุพังหมดแล้ว จากการขุดตรวจของนัก โบราณคดี กรมศิลปากร พบซากฐานอาคารก่ออิฐถือปูนหลายจุด รวมทั้งเกยช้างเกยม้าที่ปรากฏในปัจจุบันก็มีการสร้างทับบนฐานเกยเดิมที่มีฐานขนาด กว้างใหญ่กว่า นอกจากนี้ยังพบท่อน้ำดินเผาสมัยกรุงศรีอยุธยา วางเป็นแนวมาจากธารทองแดง ระยะทางประมาณ 1 กิโลเมตร
พระราชวังนันทอุทยาน

พระราชวังนันทอุทยาน เป็นพระราชวังที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างขึ้น โดยซื้อสวนในคลองมอญฝั่งเหนือสร้างพระราชวังขึ้น แล้วพระราชทานนามว่า วังนันทอุทยานใน พ.ศ. ๒๔๐๐ เพื่อเป็นที่เสด็จประพาสและเป็นที่ประทับของพระราชโอรสและพระราชธิดา เมื่อพระองค์เสด็จสวรรคตแล้ว เนื่องจากมีพระราชดำริว่าหาก
พระบาทสมเด็จพระปิ่นเกล้าเจ้าอยู่หัวเสด็จขึ้นครองราชสมบัติต่อจากพระองค์ พระราชโอรสและพระราชธิดาของพระองค์อาจลำบาก แต่ปรากฏว่าพระบาทสมเด็จพระปิ่นเกล้าเจ้าอยู่หัวเสด็จสวรรคตก่อนพระองค์ จึงไม่มีปัญหาดังที่ทรงพระราชดำริไว้
ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักฝ่ายในที่วังนันทอุทยานมาสร้างตำหนักที่วังพระเจ้าลูกยาเธอหลายพระองค์ ส่วนพระตำหนักที่ประทับและที่วังนันทอุทยานนั้นทรงพระกรุณาโปรดเกล้าฯ พระราชทานแก่สมเด็จเจ้าฟ้าจุฬาลงกรณ์ พระราชโอรส
เมื่อสมเด็จเจ้าฟ้าจุฬาลงกรณ์เสด็จขึ้นครองราชสมบัติเป็นพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานพระตำหนักในสวนนันทอุทยานให้เป็นโรงเรียนสอนภาษาอังกฤษชื่อ โรงเรียนนันทอุทยาน และเมื่อโรงเรียนย้ายไปตั้งที่โรงเรียนสุนันทาลัย (ปัจจุบันคือโรงเรียนราชินี) จึงได้พระราชทานที่สวนนันทอุทยานให้เป็นที่ทำการของทหารเรือ ปัจจุบันเป็นที่ทำการส่วนหนึ่งของกองทัพเรือ
รัฐบาลชั่วคราวสหภาพแห่งชาติและการปลดปล่อยแห่งชาติกัมพูชา

รัฐบาลชั่วคราวเพื่อสหภาพแห่งชาติและการปลดปล่อยแห่งชาติกัมพูชา (Provisional Government of National Union and National Salvation of Cambodia: PGNUNSC) เป็นรัฐบาลชั่วคราวที่ตั้งขึ้นโดยเขมรแดงเมื่อ 11 กรกฎาคม พ.ศ. 2537 ซึ่งไม่ได้รับการยอมรับในระดับนานาชาติ เพื่อต่อต้านการจัดตั้งราชอาณาจักรกัมพูชา นายกรัฐมนตรีคือ เขียว สัมพัน ซึ่งเป็นหัวหน้ากองทัพด้วย ส่วนรัฐมนตรีต่างประเทศคือซอน เซน ทีมงานเป็นสมาชิกพรรคสามัคคีแห่งชาติกัมพูชา บริเวณที่ควบคุมได้คือจังหวัดไพลิน (เมืองหลวงของรัฐบาลชั่วคราว)และจังหวัดพระวิหาร (ที่ตั้งของกองทัพ) สถานีวิทยุของเขมรแดงเป็นที่รู้จักว่าเป็นวิทยุของรัฐบาลชั่วคราวเพื่อสหภาพแห่งชาติและการปลดปล่อยแห่งชาติกัมพูชา รัฐมนตรีอื่น ๆ ได้แก่ จัน ยัวราน มัก เบน อิน โซเพียบ กอร์บุนเฮง พิช เชียง และเชา เชือน
ในเดือนสิงหาคม พ.ศ. 2539 เอียง ซารี ประกาศแยกตัวออกจากเขมรแดงโดยแบ่งกำลังทหารของตนออกไป และก่อตั้งพรรคของตนเองคือขบวนการสหภาพแห่งชาติประชาธิปไตย ซึ่งทำให้เขมรแดงแตกแยกมากขึ้นจนพล พต สั่งฆ่าซอน เซน (สำเร็จ) และตา มก (ไม่สำเร็จ) ในช่วงกลางเดือน มิถุนายน พ.ศ. 2540 เขียว สัมพัน ได้ตั้งพรรคของตัวเองคือพรรคเอกภาพแห่งชาติเขมร และแยกตัวออกจากเขมรแดง เมื่อพล พต เสียชีวิตในเดือนเมษายน พ.ศ. 2541 และพลพรรคเขมรแดงได้แยกย้ายกันไป เขียว สัมพัน และตามกได้ประกาศสลายรัฐบาลชั่วคราวเมื่อ 22 มิถุนายน พ.ศ. 2541
พรรคสามัคคีชาติเขมร

พรรคสามัคคีชาติเขมร ("คณะ̤บกฺสสามคฺคีชาติขฺแมร") เป็นพรรคการเมืองในกัมพูชา ก่อตั้งเมื่อเดือนพฤษภาคม พ.ศ. 2540 โดยเขียว สัมพันที่แยกตัวออกจากเขมรแดง เขียว สัมพันเคยเป็นหัวหน้าพรรคสามัคคีชาติกัมพูชา เขียว สัมพันประกาศสนับสนุนสมเด็จกรมพระนโรดม รณฤทธิ์ในการเลือกตั้ง พ.ศ. 2541 แต่อยู่ตรงข้ามกับพรรคประชาชนกัมพูชาของฮุนเซน
ภัสสรี กังวานพงศ์

ภัสสรี กังวานพงศ์ ชื่อเล่น ตวง เป็น นักแสดง นางแบบ และ นักบิน เกิดวันที่ 10 มิถุนายน พ.ศ. 2523 มีผลงานแสดงละครเรื่องแรกคือ เรื่อง ขุมทรัพย์อมตะนคร และ หัวใจห่อใบตอง เป็นเรื่องที่ 2 แต่ หัวใจห่อใบตอง ออกอากาศก่อน ปัจจุบัน ตวง เป็นนักบิน และ เปิดร้านกาแฟชื่อ กาแฟข้างบ้าน อยู่ที่ อำเภอหัวหิน จังหวัดประจวบคีรีขันธ์
ประวัติ.
ภัสสรี กังวานพงศ์ เป็นลูกคนโตมีพี่น้อง 2 คน จบปริญญาตรี สาขาวิทยาการคอมพิวเตอร์ จากคณะวิทยาศาสตร์ มหาวิทยาลัยเชียงใหม่ คุณแม่เป็นลูกครึ่งไทย-อังกฤษ ส่วนคุณพ่อเป็นคนไทย
นันทนา บุญ-หลง

นันทนา บุญ-หลง (ชื่อเล่น: แอน) เป็นอดีตนักร้องหญิงสังกัดจีเอ็มเอ็ม แกรมมี่ และนักแสดง ปัจจุบันเป็นนักพากย์และครูสอนร้องเพลง มีชื่อเสียงจากการเป็นนางเอกละครเรื่อง "ข้าวนอกนา" ทางช่อง 7 และมีผลงานเพลงที่เป็นที่รู้จักได้แก่เพลง คิดไม่ถึง และเพลง รักเธอคนเดียว เป็นต้น
ประวัติ.
นันทนา บุญ-หลง (ชื่อเล่น: แอน) เกิดเมื่อวันที่ 3 พฤษภาคม พ.ศ. 2511 เป็นนักร้อง นักแสดง นักพากย์ และครูสอนร้องเพลงหญิงชาวไทย นับถือศาสนาคริสต์นิกายโปรเตสแตนต์ จบการศึกษาจากโรงเรียนสาธิตแห่งมหาวิทยาลัยเกษตรศาสตร์ และ เกียรตินิยมอันดับหนึ่ง สาขาวิชาดนตรีตะวันตก คณะมนุษยศาสตร์ มหาวิทยาลัยเกษตรศาสตร์ เข้าสู่วงการจากการประกวดร้องเพลงในหลาย ๆ เวที มีชื่อเสียงจากการประกวดร้องเพลงเวทีสยามกลการ หรือเคพีเอ็น อวอร์ด ปี พ.ศ. 2530 โดยได้รับรางวัลนักร้องดีเด่น 
ต่อมาได้ออกสตูดิโออัลบั้มในแนวป็อปและแดนซ์ป็อป สังกัดแกรมมี่ 2 ชุด โดยมีอัลบั้มแรก คือ "หัวใจข้างขวา" ในปีพ.ศ. 2534 มีเพลงที่ได้รับความนิยม เช่น "คิดไม่ถึง" และเพลง "ไปตามทาง" เป็นต้น ต่อด้วยอัลบั้มชุดที่ 2 ในชื่อ "Foot Work Dance Project 1 (ฟุตเวิร์ค แดนซ์ โปรเจกต์ วัน)" ในปีพ.ศ. 2537 มีเพลงที่ได้รับความนิยม เช่น "รักเธอคนเดียว", "เรื่องคอขาดบาดตาย", "เว้นไว้สักคน", "วันใด วันหนึ่ง" และเพลง "หลับตา" เป็นต้น
ภายหลังจากหมดสัญญากับทางจีเอ็มเอ็ม แกรมมี่ ได้ออกอัลบั้มชุดที่ 3 ภายใต้สังกัดบีซีเทโร คืออัลบั้ม "แอน For Men" ในปีพ.ศ. 2542 แต่ไม่ประสบความสำเร็จเท่าที่ควร เพราะออกผลงานเพลงกับค่ายเล็ก ๆ โดยมีเพลงเปิดตัวคือเพลง "ผู้ชนะ" และเพลง "อย่าบอกว่ารัก"
อีกทั้งยังเป็นนักแต่งเพลง โดยมีผลงานการแต่งเพลงมากมาย และส่วนใหญ่เป็นเพลงที่สร้างชื่อเสียงให้กับนักร้อง ที่นำเพลงของเธอที่ประพันธ์ขึ้นมา เช่น ขอเวลาตั้งตัว ขับร้องโดย มาช่า วัฒนพานิช , ขอโทษที่กวนใจเธอ ขับร้องโดย นัท มีเรีย , เธอไม่เคยถาม ขับร้องโดย โบ สุนิตา ลีติกุล และเพลง ขอเธอคนเดิม ขับร้องโดย ทาทา ยัง เป็นต้น
นอกจากนี้แล้วยังเคยร้องเพลงร่วมกับ สมประสงค์ สิงหวนวัฒน์ นักร้องชายในสังกัดเดียวกันด้วย และยังเคยร้องเพลงประกอบละครโทรทัศน์เรื่องต่าง ๆ มีผลงานการแสดงละครโทรทัศน์ในหลายเรื่อง โดยผลงานเด่น คือ "ข้าวนอกนา" ทางช่อง 7 เมื่อปี พ.ศ. 2533
ในปี พ.ศ. 2544 ได้เป็นผู้ร้องเพลง "อยู่คู่แผ่นดินนี้" และ "Now and Forever" ประกอบภาพยนตร์ประวัติศาสตร์เรื่อง "สุริโยไท" ในระยะหลังได้ผันตัวมาเป็นนักพากย์ มีผลงานในภาพยนตร์รวมถึงการ์ตูนหลายเรื่อง เช่น "ก้านกล้วย", "นาค" และเป็นครูสอนร้องเพลง รวมถึงเป็นเทรนเนอร์ฝึกการร้องเพลงในรายการ ทรู อะคาเดมี่ แฟนเทเชีย ซีซั่นที่ 8 และ ทรู อะคาเดมี่ แฟนเทเชีย ซีซั่นที่ 9 
ชีวิตส่วนตัว ได้สมรสไปเมื่อปี พ.ศ. 2549 กับ สุทธิศักดิ์ สินเจริญ (บอม) นักร้องนำและพี่ใหญ่แห่งวงสินเจริญ บราเธอร์ส แต่ในเดือนตุลาคม พ.ศ. 2553 ก็ได้หย่ากัน
ปัจจุบันเป็นครูสอนร้องเพลง โดยเปิดโรงเรียนสอนร้องเพลงเป็นของตน ใช้ชื่อว่า "Nantana Studio (นันทนา สตูลดิโอ)"